Diari Oficial de la Generalitat Valenciana


Sumari del DOGV 4975, del 31-03-2005 (2005/3159)

RESOLUCIÓ d'1 de març de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als instituts tecnològics de la xarxa IMPIVA.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3159


Data del document
:   01-03-2005

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública
    * recerca i desenvolupament
    * innovació
    * suport econòmic
    * centre d'investigació
    * ajuda a les empreses

RESOLUCIÓ d'1 de març de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als instituts tecnològics de la xarxa IMPIVA. [2005/X3159]
  
La Comunitat Valenciana es caracteritza, entre altres aspectes, per tindre un teixit productiu constituït fonamentalment per empreses de xicoteta i mitjana dimensió en què la producció i comercialització de béns de consum tradicionals exercix un paper molt rellevant.
  
La millora de la capacitat competitiva de les empreses existents i l'ampliació del sistema productiu incorporant noves activitats requerix del reforçament de la cultura de la innovació en les empreses i la societat valenciana, de manera que puguen incrementar-se les oportunitats de diferenciació dels productes i servicis oferits per estes, aprofitant en major grau factors com la intel·ligència de mercat, la creativitat, les metodologies per al desenrotllament de producte, la integració i flexibilització dels processos productius, o els sistemes postproducció per a la generació de nou valor en productes madurs.
  
Les empreses, especialment aquelles de dimensió xicoteta i mitjana, troben dificultats específiques per a fer un major i millor aprofitament d'estos recursos estratègics. La necessitat de comptar amb equipament i personal tècnic especialitzat constituïx una barrera sovint infranquejable perquè les xicotetes i mitjanes empreses puguen desenrotllar amb garantia estratègies d'innovació.
  
Per a afrontar esta dificultat, la Conselleria d'Empresa, Universitat i Ciència, a través de l'IMPIVA impulsa el desenrotllament i funcionament d'una xarxa d'Instituts Tecnològics, articulada sobre una base de col·laboració entre l'IMPIVA, associacions d'empreses i, si és el cas, també altres institucions, especialment les Universitats, amb capacitat per a aportar recursos tecnològics i de gestió de la innovació utilitzables per les xicotetes i mitjanes empreses .
  
Amb esta finalitat, l'Institut de la Petita i Mitjana Indústria de la Generalitat Valenciana convoca ajudes dirigides als Instituts Tecnològics de la Xarxa IMPIVA en compliment de l'Orde de la Conselleria d'Empresa, Universitat i Ciència, de data 28 febrer de 2005.
  
Per mitjà d'estes ajudes es pretén, en primer lloc, potenciar l'oferta de servicis tecnològics avaçats dels Instituts Tecnològics de la Xarxa IMPIVA i la seua capacitat de promoció i difusió de la innovació entre les empreses de la Comunitat Valenciana.
  
Per altra banda, el programa investigació, desenrotllament, potencia la capacitat científica i tècnica dels Instituts Tecnològics de la Xarxa IMPIVA, per mitjà de la finançament de línies estratègiquesen estos àmbits.
  
La generació i transferència de tecnologies adaptades a les necessitats, interessos o potencialitats de les empreses desde la comunitat cientificotecnològica és l'objectiu del programa de cooperació entre centres d'investigació i tecnologia.
  
Per últim, els programes de fotmació pretenen facilitar a les empreses valencianes les millors opcions per a afrontar els canvis tecnològics i els reptes de la innovació per mitjà de la transfèrncia de coneixements al personal d'estes, gràcies a l'actuació en este camp dels Instituts Tecnològics.
  
Constituïx una novetat en este marc normatiu l'aplicació de la Llei 38/2003 General de Subvencions que, a fi de garantir l'eficàcia de les ajudes convocades, establix la seua inserció dins d'un pla estratègic que concrete els objectius, efectes pretesos, terminis per a la seua consecució, costos i fonts de finançament.
  
En este sentit, el Programa Operatiu de la Comunitat Valenciana 2000-2006 és el marc estratègic en què s'inscriu la convocatòria d'ajudes de l'IMPIVA en desplegament dels Eixos de Millora de la competitivitat i desenrotllament del teixit productiu i de Societat del Coneixement: innovació, I+D, i societat de la informació. Ambdós preveuen mesures, entre altres, de suport a empreses, promoció del capital organitzatiu, afavoriment de la generació de nova activitat, suport a la inversió en capital humà en l'àmbit de la investigació, la ciència i la tecnologia, projectes d'investigació, equipament cientificotecnològic, transferència de tecnologia, centres públics d'investigació i centres tecnològics.
  
En virtut del que antecedix, i de conformitat amb el que disposa l'article 3.1 de l'Orde de la Conselleria d'Empresa, Universitat i Ciència de 28 de febrer de 2005, resolc:
  
Article 1. Objecte i àmbit
  
L'objecte de la present resolució és convocar les ajudes de l'IMPIVA corresponents a l'exercici 2005 dirigides als Instituts Tecnològics de la Xarxa IMPIVA, i aprovar els programes per què es regiran, les bases dels quals s'establixen en l'annex.
  
Article 2. Marc normatiu
  
Les ajudes recollides en la present resolució es concediran d'acord amb el que establix l'Orde de 28 de febrer de 2005, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).
  
Article 3. Línies pressupostàries
  
L'import global màxim destinat per a la concessió de les ajudes previstes en la present convocatòria és el que s'indica a continuació:
  
- Programa de Servicis Tecnològics per a la Indústria: 94.520.119 euros.
  
- Programa d'Investigació, Desenrotllament i Innovació: 6. 673.230 euros.
  
- Programa de Cooperació entre Centres d'Investigació i Tecnologia: 1.000.000 euros.
  
- Programa de Formació per a la Indústria: 1.624.658,22 euros.
  
- Programa d'Elaboració de Materials Formatius per a la Indústria: 200.000 euros.
  
Les ajudes descrites compten amb finançament del Fons Europeu de Desenrotllament Regional (FEDER) i del Fons Social Europeu (FSE) a través del Programa Operatiu Integrat de la Comunitat Valenciana 2000-2006, així com d'altres possibles fons, aplicant les disposicions que els regulen.
  
Article 4. Beneficiaris
  
1. Amb caràcter general, podran acollir-se a estes ajudes els Instituts Tecnològics de la Xarxa IMPIVA.
  
2. Els beneficiaris hauran de tindre la seua seu social a la Comunitat Valenciana, i els projectes objecte d'ajuda hauran d'estar localitzats en tal territori.
  
3. Les condicions per a ser beneficiari hauran de mantindre's fins al moment del pagament de la subvenció.
  
4. En relació amb les subvencions concedides, els beneficiaris no podran mamprendre activitats econòmiques que repercutisquen en tercers de manera que falsegen o amenacen falsejar la competència, i hauran de prestar, si és el cas, els servicis a preus de mercat.
  
Article 5. Supòsits especials
  
Excepcionalment, es podran recolzar projectes presentats per sol·licitants que reunisquen unes característiques diferents de les establides amb caràcter general quan s'estimen rellevants en atenció a les línies de política industrial.
  
Article 6. Sol·licitud d'ajuda
  
1. Els sol·licitants hauran de presentar una sol·licitud normalitzada omplida utilitzant el programa informàtic que es pot descarregar des de la pàgina web de l'IMPIVA, www.impiva.es.
  
2. Alternativament, els interessats podran presentar davant del Registre Telemàtic de la Generalitat Valenciana, a través de la direcció electrònica www.gva.es, o directament a través de la pàgina web de l'IMPIVA, www.impiva.es, sol·licituds, escrits i comunicacions relacionats amb el procediment regulat en esta convocatòria.
  
Només s'admetrà la presentació de sol·licituds, escrits i comunicacions davant del Registre Telemàtic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Reial Decret Llei 14/1999, de 17 de setembre, sobre Firma Electrònica i expedit per la Generalitat Valenciana o per qualsevol altre prestador de servicis de certificació amb què la Generalitat Valenciana haja firmat l'oportú conveni, que poden consultar-se en la pàgina web http://www.pki.gva.es/puntreg\_c.htm .
  
3. A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.
  
Article 7. Documentació que ha d'acompanyar a l'imprés de sol·licitud
  
1. Memòria tècnica del projecte, segons model que pot obtindre's descarregant-lo de la pàgina web www.impiva.es, així com aquella informació addicional que s'especifique en les bases de cada Programa.
  
2. Estatuts vigents i poder de representació del firmant de la sol·licitud, o acta de nomenament o apoderament.
  
3. Impost sobre Activitats Econòmiques (I.A.E.):
  
- Si l'entitat està obligada al pagament del I.A.E. haurà d'aportar l'últim rebut (exercici 2004 o 2005, segons siga procedent) de l'impost.
  
- Si no està obligada al pagament, es farà constar en l'imprés de sol·licitud en la casella corresponent, indicant l'epígraf en què es troba donada d'alta i la seua exempció d'acord amb la normativa vigent.
  
- Si l'entitat ha sigut constituïda en l'exercici 2004, haurà d'aportar-se el model 036 d'alta en l'impost.
  
4. L'entitat haurà d'aportar certificats acreditatius de trobar-se al corrent en les seues obligacions tributàries i enfront de la Seguretat Social, llevat que haja autoritzat a l'IMPIVA en l'imprés de sol·licitud perquè els sol·licite en nom seu. En este últim supòsit l'IMPIVA es reserva el dret a requerir directament al sol·licitant en el cas que la informació obtinguda presente alguna incidència.
  
5. Per al Programa de Cooperació Tecnològica entre Centres d'Investigació i Tecnologia, els Instituts Tecnològics hauran d'aportar així mateix la documentació referida en els punts 2, 3 i 4 d'este article relativa als centres participants en el projecte.
  
6. En el cas que la sol·licitud es tramite davant del Registre Telemàtic i fóra necessari aportar algun document dels indicats en este article, haurà de presentar-se escanejat junt amb la sol·licitud telemàtica.
  
Article 8. Termini de presentació de sol·licituds
  
1. El termini de presentació començarà el dia de publicació de la present resolució en el Diari Oficial de la Generalitat Valenciana (DOGV).
  
2. El termini de presentació finalitzarà en les dates indicades en les bases de cada programa.
  
Article 9. Lloc de presentació de sol·licituds
  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de 9 a 14 hores, de dilluns a divendres, i de 17.00 a 19.00 hores, de dilluns a dijous:
  
- IMPIVA Alacant: Av. Esportistes Germans Torres, s/n. 03604 lAlbufereta (Alacant).
  
- IMPIVA Castelló: Av. del Mar, s/n 12302 Castelló de la Plana.
  
- IMPIVA València: Plaça de l'Ajuntament, 6. 46799 València.
  
També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.
  
Article 10. Avaluació de sol·licituds
  
Les ajudes es concediran davall el règim de concurrència competitiva, per mitjà d'una comparació de les sol·licituds presentades en què s'aplicaran els criteris de valoració fixats en les bases dels programes i s'establirà una prelació respectant els límits pressupostaris.
  
Article 11. Resolució de la concessió d'ajudes
  
Després de l'aplicació dels criteris d'avaluació, una Comissió presidida pel director general de l'IMPIVA i composta pel personal tècnic de l'IMPIVA o extern que este designe, elevarà proposta de concessió al President de l'IMPIVA.
  
El President de l'IMPIVA resoldrà sobre l'adjudicació de les ajudes, mitjançant una resolució o per mitjà de la subscripció del corresponent conveni, fixant expressament la quantia, i incorporant, si és el cas, les condicions i obligacions a què haja de subjectar-se el beneficiari.
  
Les subvencions concedides seran publicades en el Diari Oficial de la Generalitat Valenciana (DOGV) amb expressió del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.
  
La resolució dictada pel President posarà fi a la via administrativa, i el seu contingut serà notificat de forma individualitzada a cada interessat.
  
En el cas de programes d'ajudes que estiguen finançats pel Fons Europeu de Desenrotllament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada ?Xarxa Natura 2000', espai físic d'especial protecció mediambiental configurat així per la Unió Europea. L'obtenció de tal certificat es gestionarà per l'IMPIVA.
  
Article 12. Projectes que reforcen la política social
  
D'acord amb els criteris de valoració que s'establixen respectivament en cada un dels programes, tindran preferència en l'adjudicació els projectes presentats per aquelles entitats que acrediten ocupar un percentatge de treballadors discapacitats superior respecte a la plantilla de l'entitat que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'estatut de les persones amb discapacitat de la Comunitat Valenciana.
  
Així mateix es valoraran positivament els projectes que incidisquen positivament en col·lectius socialment desfavorits o que experimenten condicions, situacions i necessitats especials a l'hora de mamprendre activitats empresarials o inserir-se en el mercat laboral.
  
Article 13. Obligacions dels beneficiaris
  
Seran obligacions del beneficiari:
  
Realitzar l'activitat objecte de la subvenció i acreditar la seua realització en la forma i data fixades en la notificació de l'ajuda o en el conveni de col·laboració.
  
b) Respondre de la veracitat dels documents aportats.
  
c) Sotmetre el projecte objecte d'ajuda al procediment d'Avaluació d'Impacte Ambiental (A.I.A.) en els supòsits arreplegats en la Llei 6/2001, de 8 de maig de modificació del Reial Decret Legislatiu 1302/1986, de 28 de juny, d'Avaluació d'Impacte Ambiental (BOE núm. 111, de 9 de maig de 2001) i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1412, de 30 d'octubre de 1990). Esta normativa es pot consultar en la pàgina web de l'IMPIVA, www.impiva.es .
  
d) Aportar la documentació que acredite la constitució de l'entitat en el cas que en el moment de la sol·licitud l'entitat es trobara en via de creació.
  
e) Sotmetre's a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
f) Comunicar a l'IMPIVA la sol·licitud o obtenció d'altres ajudes per a la mateixa finalitat procedents de qualssevol altres administracions o ens públics, indicant el percentatge i quantia de l'ajuda.
  
g) Actualitzar la documentació presentada que haguera patit alguna modificació i comunicar a l'IMPIVA qualsevol modificació del projecte amb anterioritat a la seua execució.
  
h) Efectuar totes les mesures d'informació i publicitat que establisca la normativa europea respecte a les activitats en què intervinguen els Fons Estructurals o altres Fons.
  
i) Prestar servicis a preus de mercat i no mamprendre activitats econòmiques que repercutisquen en tercers, de manera que falsegen o amenacen falsejar la competència.
  
j) Complir amb totes les obligacions que s'establixen en l'Orde de 28 de febrer de 2005 de la Conselleria d'Empresa, Universitat i Ciència, sobre concessió d'ajudes per IMPIVA, i en qualsevol altra disposició en vigor.
  
L'incompliment de qualsevol d'estes obligacions podrà donar lloc a la revocació, i si és el cas al reintegrament de les ajudes percebudes i a l'exigència de l'interés de demora des del moment del pagament de la subvenció.
  
Article 14. Justificació de gastos i pagaments
  
1. La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran notificades al beneficiari. L'acreditació dels gastos i inversions es realitzarà per mitjà de la presentació de justificants de gasto i pagament en la proporció que s'indique en cada programa.
  
2. Les factures presentades per a la justificació dels projectes hauran de complir allò que s'ha disposat pel Reial Decret 1496/2003, de 28 de novembre i la resta de normativa vigent.
  
3. Podran ser tinguts en compte els justificants de gastos i pagaments de data a partir de l'1 de desembre de 2004, excepte en el cas del Programa de Formació per a la Indústria, que s'atindrà als períodes d'elegibilitat que s'especifiquen en el mateix.
  
4. Quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten ?i així es faça constar un informe-, o llevat que el gasto subvencionat s'haguera realitzat amb anterioritat a la sol·licitud de subvenció en el suposat excepcional previst en la disposició transitòria.
  
L'elecció entre les ofertes presentades haurà de recaure en la més econòmica, justificant en una memòria l'elecció en un altre sentit. La no presentació de les memòries a què fa referència este apartat, o la insuficiència d'estes, podrà donar lloc a una minoració de l'ajuda concedida.
  
5. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'IMPIVA. S'entén per empreses o entitats vinculades aquelles en què el beneficiari puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat, directament o indirectament, amb relació a una altra, estiga en possessió d'un 25% del capital subscrit, d'un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa.
  
6. Es permet que el beneficiari subcontracte les activitats subvencionades en els termes
  
previstos en l'article 29 de la Llei 38/2003, de 17 de novembre, General de Subvencions, fins a un 50% del seu import, excepte en el cas del Programa de Formació per a la Indústria en què podrà aconseguir un 70%. La consideració d'un import superior requerirà de l'autorització prèvia de l'IMPIVA.
  
Article 15. Pagament de les ajudes
  
L'IMPIVA procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles. Podrà anticipar-se el pagament de fins al 100% de l'ajuda prèvia presentació pel beneficiari d'aval bancari per la quantia anticipada, constituït d'acord amb la normativa vigent, en els Servicis Territorials de la Conselleria d'Economia, Hisenda i Ocupació de la Generalitat Valenciana.
  
DISPOSICIÓ FINAL
  
Es faculta el director general de l'IMPIVA per a dictar les resolucions necessàries per al desenrotllament, eficàcia i execució de la present convocatòria.
  
València, 1 de març de 2005.- El president: Justo Nieto Nieto.
  
PROGRAMA DE SERVICIS TECNOLÒGICS
  
PER A LA INDÚSTRIA
  
OBJECTIU GENERAL
  
Potenciar l'oferta de servicis avançats dels Instituts Tecnològics de la Xarxa IMPIVA i la seua capacitat de promoció i difusió de la innovació a través del suport a iniciatives que faciliten a les empreses de la Comunitat Valenciana assistència tècnica i assessorament tecnològic, instal·lacions i equipaments avançats, sistemes innovadors de producció, desenrotllament de nous productes i en general, aquells recursos d'innovació lluny de l'abast de les empreses, que permeten la seua millora competitiva per mitjà de la modernització tecnològica, la diversificació de les seues activitats i una millor gestió dels processos d'innovació.
  
ACTUACIONS SUBVENCIONABLES
  
Prestació de servicis avançats a les empreses de la Comunitat Valenciana, en tot cas, sense transgredir les normes de la lliure competència:
  
- Assajos de laboratori i acreditació.
  
- Assessorament tècnic i informació.
  
- Normalització, certificació i participació en comités tècnics.
  
- Difusió de capacitats tecnològiques i accions de promoció de la innovació.
  
- Desenrotllament de plantes pilot experimentals de noves tecnologies.
  
- Suport a través dels centres de recursos de formació per a la indústria.
  
- Accions que propicien la participació en projectes europeus i la internacionalització.
  
- Vigilància tecnològica, estudis sectorials i de prospectiva, observatoris tecnològics, etc.
  
- Difusió i promoció de línies de política industrial que es fixen a través de l'IMPIVA.
  
Els servicis mencionats es recolzaran a través de les actuacions següents:
  
Actuació 1. Servicis tecnològics
  
Línies d'activitat exercides per a la prestació dels servicis avançats de l'Institut Tecnològic.
  
Actuació 2. Promoció mediambiental
  
Realització d'accions de promoció, sensibilització o prestació de servicis tècnics vinculats amb la gestió mediambiental en les empreses de la Comunitat Valenciana.
  
Esta actuació estarà cofinançada pel Fons Europeu de Desenrotllament Regional (FEDER), Eix 1: Millora de la competitivitat i desenrotllament del teixit productiu, Mesura 07: Promoció del capital organitzatiu de les empreses,, en el marc del Programa Operatiu Integrat de la Comunitat Valenciana 2000-2006.
  
Actuació 3. Infraestructura tecnològica
  
Obra civil, adquisició d'infraestructura tecnològica, maquinària, equipament de laboratori i altres equips necessaris per a la prestació de servicis avançats de l'Institut Tecnològic.
  
Esta actuació estarà cofinançada pel Fons Europeu de Desenrotllament Regional (FEDER), Eix 2: Societat del coneixement (Innovació, I+D, societat de la informació) i telecomunicacions, Mesura 05: Centres públics d'investigació i centres tecnològics, en el marc del Programa Operatiu Integrat de la Comunitat Valenciana 2000-2006.
  
BENEFICIARIS
  
Amb caràcter general, seran beneficiaris d'estes ajudes els Instituts Tecnològics de la Xarxa IMPIVA.
  
TIPUS D'AJUDA
  
Subvenció a fons perdut de fins al 100% dels costos subvencionables del projecte.
  
En el cas dels projectes recolzats a través de l'actuació 3, la renovació de les ajudes, si procedira, i la determinació del seu import per a la segona anualitat es resoldrà, segons les disponibilitats pressupostàries i els resultats del seguiment del projecte, en el primer trimestre de 2006. Per a això, l'entitat beneficiària presentarà la sol·licitud formal de renovació del projecte per al següent exercici junt amb la memòria justificativa de l'exercici actual.
  
COSTOS SUBVENCIONABLES
  
Per a totes les actuacions del programa, podran considerar-se a efectes de justificació del gasto, els costos subvencionables produïts des de l'1 de desembre de 2004.
  
Actuació 1.
  
01. SERVICIS EXTERNS
  
Gastos en servicis externs associats a la prestació de servicis avançats de l'Institut, açò és, servicis tècnics, servicis professionals, servicis d'informació i difusió i quotes de pertinença a associacions.
  
02. GASTOS CORRENTS
  
Gastos generals de funcionament de l'Institut derivats de la seua activitat, admetent un màxim del 15% sobre el total d'allò que s'ha subvencionat en el projecte en concepte de personal propi.
  
Gastos financers de l'aval sol·licitat per a la bestreta de la subvenció corresponent al projecte.
  
03. RECURSOS HUMANS (PERSONAL PROPI)
  
Gastos de personal propi associats a la prestació de servicis avançats de l'Institut.
  
Actuació 2.
  
01. SERVICIS EXTERNS
  
Gastos en servicis externs associats al desenrotllament del projecte.
  
03. RECURSOS HUMANS (PERSONAL PROPI)
  
Gastos de personal propi associats al desenrotllament del projecte.
  
06. INVERSIONS NO PRODUCTIVES
  
Inversions en maquinària, equips de laboratori i altres equips necessaris per al desenrotllament de les activitats i per a la prestació dels servicis i desenrotllament dels projectes de l'Institut.
  
Actuació 3.
  
04. OBRA CIVIL, TERRENYS, ETC.
  
Inversions en edificació i millora de les instal·lacions necessàries per al compliment dels objectius i finalitats de l'Institut, entenent-se com a tals la construcció de nous edificis o unitats tècniques independents, edificis annexos, ampliació, reforma o treballs de millora i adequació de l'edifici existent. Adquisició de terrenys.
  
Es podran admetre costos de llicències, permisos, redacció del projecte de construcció, direcció d'obra, execució d'obra, notaria, registre, i la resta de gastos associats a l'execució del projecte.
  
06. INVERSIONS NO PRODUCTIVES
  
Inversions en maquinària, equips de laboratori i altres equips necessaris per al desenrotllament de les activitats i per a la prestació dels servicis i desenrotllament dels projectes de l'Institut.
  
Esta actuació podrà estar cofinançada pel Fons Europeu de Desenrotllament Regional (FEDER).
  
TERMINIS
  
La data límit de presentació de sol·licituds i documentació annexa és el 19 d'abril de 2005.
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes prorrogant-se al primer dia hàbil següent.
  
ALTRES
  
S'haurà d'aportar, junt amb la sol·licitud i la memòria tècnica dels projectes, una còpia de la documentació següent:
  
Indicadors de gestió de 2004 definitius.
  
Memòria d'Activitats provisional de l'any 2004, a l'espera d'aportar l'aprovada per Assemblea.
  
Pla Estratègic d'Activitats per a l'any 2005.
  
Pressupost d'ingressos i gastos per a l'any 2005.
  
Amb caràcter general, des de l'IMPIVA es podrà requerir del sol·licitant la reformulació de la seua sol·licitud per a ajustar els compromisos i condicions a la subvenció otorgable quan esta siga inferior a la que figura en la sol·licitud presentada.
  
El desenrotllament de les actuacions previstes en este Programa es podrà formalitzar per mitjà d'un Conveni Singular de Col·laboració entre l'IMPIVA i l'Institut Tecnològic corresponent.
  
La justificació correspondrà, en tot cas, al total dels costos subvencionables estimats per l'IMPIVA, i no només a la part subvencionada. Per a procedir al pagament de la subvenció serà necessari que el beneficiari haja fet efectiu el pagament dels costos subvencionables, i ho acredite per a tots estos excepte per als gastos corrents.
  
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió havent de fer coneixedor i partícip a l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenrotllament d'estes, inclosa la difusió dels resultats en suports físics o electrònics, havent d'utilitzar per a això la normativa d'imatge que determinen l'IMPIVA i els Fons Europeus. El no compliment de l'anterior podrà comportar una minoració de fins a un 5% de l'import concedit en el projecte.
  
En el cas que es tracte d'un projecte d'obra civil o infraestructura tecnològica, s'acompanyarà la memòria justificativa del projecte de construcció, atenent a l'estratègia de l'Institut Tecnològic i el seu ajust a les necessitats de caràcter sectorial, incloent el detall de tots els costos previstos i calendari d'execució. A causa de la complexitat d'este tipus de projectes, l'IMPIVA podrà comunicar al sol·licitant l'extensió del període de resolució si així ho requerira el seu estudi.
  
CRITERIS DE VALORACIÓ
  
QUALITAT DEL PROJECTE
  
- Ajust dels objectius del projecte i resultats previstos a les necessitats de les empreses.
  
- Adequació del projecte a les finalitats i objectius de l'estratègia general de l'Institut.
  
- Pla de comunicació i difusió dels resultats a la societat.
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Definició del projecte, les seues fases, pla de treball i pressupost d'execució.
  
- Dimensió equilibrada dels recursos humans i de les inversions necessàries.
  
CARACTERÍSTIQUES DEL SOL·LICITANT
  
- Evolució dels indicadors de gestió, amb especial atenció als que mesuren la capacitat de l'Institut per a prestar servicis i desenvolupar projectes d'I+D+I de caràcter estratègic, i d'impacte sobre la millora competitiva en les empreses de la Comunitat Valenciana.
  
- Orientació dels servicis tecnològics de l'Institut cap a les necessitats de les empreses de la Comunitat Valenciana.
  
- Previsió de desenrotllament de servicis innovadors adaptats a les necessitats de les empreses de la Comunitat Valenciana.
  
- Integració en el Sistema Valencià d'Innovació i la seua col·laboració amb altres agents.
  
ASPECTES SOCIOECONÒMICS
  
- Oportunitat que per al teixit empresarial dels sectors d'activitat de l'Institut representa l'aplicació i difusió dels resultats esperats del projecte.
  
- Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.
  
PROGRAMA D'INVESTIGACIÓ, DESENROTLLAMENT
  
I INNOVACIÓ
  
OBJECTIU GENERAL
  
Potenciar la capacitat científica i tècnica dels Instituts Tecnològics de la Xarxa IMPIVA, per mitjà del finançament de línies estratègiques d'investigació, desenrotllament tecnològic i innovació en les seues àrees específiques, els resultats esperats de les quals puguen ser d'interés i aplicació a la millora de processos, productes i servicis en les empreses de la Comunitat Valenciana.
  
ACTUACIONS SUBVENCIONABLES
  
Es recolzaran línies estratègiques d'investigació, desenrotllament tecnològic i innovació a través d'actuacions relatives a la incorporació i formació d'alt nivell del personal tècnic i científic, i el finançament d'activitats d'I+D pròpia i precompetitiva, així com les inversions necessàries per al seu desenrotllament.
  
Actuació 1. Nous contractes PTC
  
Contractació de nou personal tècnic i científic, titulat mitjà o superior, integrat en el desenrotllament de línies estratègiques d'investigació i desenrotllament tecnològic de potencial utilitat per a la innovació de processos i diversificació productiva dels sectors industrials valencians.
  
La selecció de personal es realitzarà per part dels Instituts Tecnològics atenent a principis de publicitat suficient i valoració professional equitativa dels candidats amb menció expressa als Fons Europeus tant en el procés de selecció com en el mateix contracte. Els contractes tindran una duració mínima de dos anys.
  
Esta actuació estarà cofinançada pel Fons Social Europeu (FSE), Eix 2: Societat del coneixement (Innovació, I+D, societat de la informació) i telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.
  
En conseqüència, no podrà contractar-se personal que siga beneficiari en eixe moment d'altres ajudes provinents del Fons Social Europeu (FSE).
  
Actuació 2. Manteniment contractes PTC
  
Manteniment de contractes celebrats amb personal tècnic i científic, titulat mitjà o superior, integrat preferentment en el desenrotllament de línies estratègiques d'investigació i desenrotllament tecnològic de potencial utilitat per a la innovació de processos i diversificació productiva dels sectors industrials valencians que hagen sigut objecte d'ajuda per part de la Conselleria d'Empresa, Universitat i Ciència o de l'IMPIVA en algun dels exercicis anteriors a través d'este programa. En este cas haurà d'aportar-se còpia del contracte i justificació documental de la concessió de l'ajuda.
  
Esta actuació estarà cofinançada pel Fons Social Europeu (FSE), Eix 2: Societat del coneixement (Innovació, I+D, societat de la informació) i telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.
  
Actuació 3. Formació PTC
  
Formació d'alt nivell del personal tècnic i científic dels Instituts Tecnològics. Activitats formatives, congressos, seminaris o estades per a la qualificació i actualització professional realitzades per tècnics i científics investigadors, amb els requisits següents:
  
- Podrà beneficiar-se el personal investigador pertanyent a la plantilla de l'Institut Tecnològic o vinculat a este per mitjà de beca. No es contempla la formació del personal dels servicis administratius del centre.
  
- Els àmbits de formació hauran d'estar vinculats a l'activitat investigadora dels beneficiaris, proporcionar coneixements o tècniques que puguen atendre els requeriments cientificotecnològics del teixit productiu, i estar orientats al desenrotllament de línies estratègiques d'investigació i desenrotllament tecnològic de l'Institut. Queda exclosa la formació en tècniques instrumentals de caràcter general (ofimàtica, idiomes, etc.).
  
- Les activitats proposades es presentaran per orde de prioritat i podran ser assistència a cursos, seminaris, congressos, cursos a distància (amb inscripció formal), visites i estades d'estudi (amb programa formatiu prèviament determinat).
  
Esta actuació estarà cofinançada pel Fons Social Europeu (FSE), Eix 2: Societat del coneixement (Innovació, I+D, societat de la informació) i telecomunicacions, Mesura 1: Recolzar la inversió en capital humà en l'àmbit de la investigació, la ciència i la tecnologia i la transferència de coneixements al sector productiu, en el marc del Programa Operatiu Integrat de la Comunitat Valenciana 2000-2006.
  
Actuació 4. Projectes d'I+D i TT
  
Projectes d'I+D i de transferència de tecnologia pertanyents a les seues línies estratègiques d'investigació i desenrotllament tecnològic en àrees específiques els resultats previstos de les quals la transferència d'estos puguen resultar d'interés i aplicació a la millora de processos, productes i servicis en les empreses de la Comunitat Valenciana.
  
Esta actuació estarà cofinançada pel Fons Europeu de Desenrotllament Regional (FEDER), Eix 2: Societat del coneixement (Innovació, I+D, societat de la informació) i telecomunicacions, Mesura 04: Transferència tecnològica,, en el marc del Programa Operatiu Integrat de la Comunitat Valenciana 2000-2006.
  
Actuació 5. Inversions en projectes d'I+D
  
Amb caràcter general, inversions en: equipament de laboratori, d'experimentació, per al desenrotllament de prototips precompetitius i sistemes d'informació i comunicacions associats als projectes d'I+D+I.
  
Esta actuació estarà cofinançada pel Fons Europeu de Desenrotllament Regional (FEDER), Eix 2: Societat del coneixement (Innovació, I+D, societat de la informació) i telecomunicacions, Mesura 03: Equipament cientificotecnològic, en el marc del Programa Operatiu Integrat de la Comunitat Valenciana 2000-2006.
  
BENEFICIARIS
  
Amb caràcter general, seran beneficiaris d'estes ajudes els Instituts Tecnològics de la Xarxa IMPIVA.
  
TIPUS D'AJUDA
  
Subvenció a fons perdut:
  
- En l'Actuació 1, la intensitat de les ajudes podrà arribar fins al 100% dels costos subvencionables.
  
- En l'Actuació 2, en el primer any del contracte la intensitat de les ajudes podrà arribar fins al 100% dels costos subvencionables, decreixerà en el segon any fins a un 75% i en el tercer fins a un 50%.
  
- En l'Actuació 3, la intensitat de l'ajuda podrà arribar fins a un 100% dels costos subvencionables, amb un màxim de 3.750 euros per activitat formativa i persona i 13.150 euros per persona i any. Amb caràcter excepcional, estos límits podrien ser ampliats en funció de les activitats proposades.
  
- En les Actuacions 4 i 5, la intensitat de l'ajuda podrà ser de fins a un 100% dels costos subvencionables del projecte.
  
En el cas dels projectes recolzats a través de les actuacions 4 i 5, la renovació de les ajudes, si procedira, i la determinació del seu import per a la segona anualitat es resoldrà, segons les disponibilitats pressupostàries i els resultats del seguiment del projecte, en el primer trimestre de 2006. Per a això, l'entitat beneficiària presentarà la sol·licitud formal de renovació del projecte per al següent exercici junt amb la memòria justificativa de l'exercici actual.
  
COSTOS SUBVENCIONABLES
  
Per a totes les actuacions del programa, podran considerar-se a efectes de justificació del gasto, els costos subvencionables produïts des de l'1 de desembre de 2004.
  
Actuació 1.
  
01. SERVICIS EXTERNS
  
Gastos en servicis exteriors contractats per a la selecció del personal, incloent costos de publicitat.
  
03. RECURSOS HUMANS (PERSONAL PROPI)
  
Gastos del personal de nova contractació, en què s'inclou el salari i les càrregues socials.
  
Actuació 2.
  
03. RECURSOS HUMANS (PERSONAL PROPI)
  
Gastos del personal contractat en exercicis anteriors, en què s'inclou el salari i les càrregues socials.
  
Actuació 3.
  
01. SERVICIS EXTERNS
  
Compra de cursos, matrícula i inscripcions en seminaris i congressos, així com gastos de desplaçament i allotjament durant els períodes de formació en un lloc diferent del centre de treball. No es contemplen costos indirectes o de lucre cessant, ni consums o compres de material formatiu no consumible per les persones indicades en el projecte, ni costos d'elaboració de ponències o publicacions pròpies.
  
Per a la justificació de gastos de desplaçament s'aportarà rebut de la liquidació efectuada al treballador o becari per este concepte. En cas d'utilització de transport públic, s'acompanyaran els bitllets. En cas d'utilització de vehicle propi, el quilometratge es considerarà justificat a raó de 0,15 euros per km.
  
Actuació 4.
  
01. SERVICIS EXTERNS
  
Gastos en servicis externs que pel seu caràcter específic no puguen ser desenvolupats pel mateix personal de l'Institut Tecnològic, necessaris per a un eficient desenrotllament del projecte i que no siguen prestats de manera continuada.
  
03. RECURSOS HUMANS (PERSONAL PROPI)
  
Gastos de personal propi de caràcter tècnic i científic implicat en el projecte.
  
07. ALTRES
  
Compra de treballs d'investigació, coneixements tècnics, estudis de viabilitat economicofinancera, d'impacte, d'explotació i de mercat, registre de la propietat industrial, viatges, allotjament i materials necessaris per al desenrotllament del projecte i altres gastos relacionats.
  
Actuació 5.
  
06. INVERSIONS NO PRODUCTIVES
  
Inversions en equips de laboratori i experimentació, i sistemes d'informació i comunicacions associades als projectes de les línies estratègiques d'investigació i desenrotllament tecnològic.
  
TERMINIS
  
La data límit de presentació de sol·licituds i documentació annexa és el 19 d'abril de 2005.
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes prorrogant-se al primer dia hàbil següent.
  
ALTRES
  
S'haurà d'aportar, junt amb la sol·licitud i la memòria tècnica dels projectes presentats a cada actuació, una relació de totes les línies estratègiques d'investigació i desenrotllament tecnològic de l'Institut, indicant per a cada una d'elles els projectes que les conformen i els suports rebuts per l'IMPIVA i altres organismes en l'anterior exercici, així com la previsió de l'actual.
  
Amb caràcter general, des de l'IMPIVA es podrà requerir del sol·licitant la reformulació de la seua sol·licitud per a ajustar els compromisos i condicions a la subvenció otorgable quan esta siga inferior a la que figura en la sol·licitud presentada.
  
La justificació correspondrà, en tot cas, al total dels costos subvencionables estimats per l'IMPIVA, i no només a la part subvencionada. Per a procedir al pagament de la subvenció serà necessari que el beneficiari haja fet efectiu el pagament dels costos subvencionables, i així ho acredite.
  
El desenrotllament de les actuacions previstes en este Programa es podrà formalitzar per mitjà d'un Conveni Singular de Col·laboració entre l'IMPIVA i l'Institut Tecnològic corresponent.
  
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió havent de fer coneixedor i partícip a l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenrotllament d'estes, inclosa la difusió dels resultats en suports físics o electrònics, havent d'utilitzar per a això la normativa d'imatge que determinen l'IMPIVA i els Fons Europeus. El no compliment de l'anterior podrà comportar una minoració de fins a un 5% de l'import concedit en el projecte.
  
CRITERIS DE VALORACIÓ
  
En funció de les diferents actuacions s'aplicaran els criteris següents:
  
QUALITAT DEL PROJECTE
  
- Definició del projecte, justificació de la necessitat, nivell de tecnologia, grau d'innovació, potencial de transferència i aplicabilitat dels resultats esperats sobre les empreses.
  
- Definició i previsió de la transferibilitat dels resultats del projecte cap a les empreses de la Comunitat Valenciana.
  
- Plurianualitat de les actuacions previstes en el projecte i adequació a les línies estratègiques d'I+D+I de l'Institut.
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Definició del projecte, les seues fases, pla de treball i pressupost d'execució.
  
- Dimensió equilibrada dels recursos humans i de les inversions necessàries.
  
- Viabilitat del pla de transferència, explotació i comercialització dels resultats del projecte.
  
- Participació d'altres agents del sistema d'innovació en el cofinançament del projecte.
  
- Obtenció de fons competitius d'altres convocatòries públiques.
  
CARACTERÍSTIQUES DEL SOL·LICITANT
  
- Orientació de les línies estratègiques d'investigació i desenrotllament tecnològic de l'Institut cap a les necessitats de les empreses de la Comunitat Valenciana.
  
- Contribució al posicionament de l'Institut en l'espai nacional i europeu d'I+D en determinades àrees tecnològiques.
  
- Integració en el Sistema Valencià d'Innovació i col·laboració amb altres agents.
  
ASPECTES SOCIOECONÒMICS
  
- Oportunitat que per al teixit empresarial dels sectors d'activitat de l'Institut i per a la societat representa l'aplicació i transferència dels resultats esperats del projecte.
  
- Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.
  
PROGRAMA DE COOPERACIÓ TECNOLÒGICA ENTRE
  
CENTRES D'INVESTIGACIÓ I TECNOLOGIA
  
OBJECTIU GENERAL
  
Potenciar la generació i transferència de tecnologies adaptades a les necessitats, interessos o potencialitats de les empreses de la Comunitat Valenciana, així com per a afavorir accions d'innovació en productes, processos o servicis des de la comunitat cientificotecnològica cap a les empreses, a través dels Instituts Tecnològics de la Xarxa IMPIVA, contribuint al mateix temps a l'articulació del Sistema Valencià de Ciència, Tecnologia i Empresa en el marc del PVIDI 2000-2006.
  
ACTUACIONS SUBVENCIONABLES
  
Es recolzaran aquelles línies de cooperació tecnològica que a través d'acords establits entre l'Institut Tecnològic, i almenys, una altra entitat pública o privada sense ànim de lucre amb finalitat investigadora, legal o estatutària desenvolupen una efectiva articulació del sistema valencià de ciència, tecnologia i empresa en el marc del present programa.
  
Este programa estarà cofinançat pel Fons Europeu de Desenrotllament Regional (FEDER) . Eix 1: Millora de la competitivitat i desenrotllament del teixit productiu, Mesura 01: Suport a empreses industrials, comercials i de servicis, en el marc del Programa Operatiu Integrat de la Comunitat Valenciana 2000-2006.
  
Es distingiran dos tipus d'actuacions subvencionables:
  
Actuació 1. Projectes d'I+D+I en Cooperació.
  
Projectes d'investigació, desenrotllament tecnològic i innovació desenvolupats en cooperació entre un Institut Tecnològic i altres entitats investigadores, els resultats de les quals siguen d'interés i aplicació per a les empreses de la Comunitat Valenciana, permeten enfortir les capacitats de desenrotllament tecnològic en estes, o desenvolupen tecnologia en sectors industrials clau.
  
Estos projectes hauran de contemplar un pla específic per a la transferència dels resultats a les empreses de la Comunitat Valenciana.
  
Actuació 2. Projectes de TT en Cooperació.
  
Projectes de transferència de tecnologia i de resultats de la I+D generada per entitats investigadores que, emmarcats en l'àrea d'actuació de l'Institut Tecnològic sol·licitant, puguen resultar d'interés per a les empreses de la Comunitat Valenciana, i que al seu torn permeten incrementar la gestió eficient de la innovació en les seues àrees de producte, procés o servici.
  
Per a ambdós actuacions, en el moment de la sol·licitud haurà d'aportar-se carta d'intencions de cada una de les entitats participants amb menció expressa al projecte a desenvolupar, havent de formalitzar i aportar un acord de col·laboració per part d'estos una vegada aprovat este, en què es detallen la distribució de funcions, el cronograma de tasques, les principals fites a aconseguir i el pressupost a executar per part de cada un d'ells.
  
BENEFICIARIS
  
Seran beneficiaris d'estes ajudes els Instituts Tecnològics de la Xarxa IMPIVA els que hauran de concertar acords de cooperació amb altres entitats amb finalitat investigadora de què almenys una serà aliena a tal Xarxa i, preferentment, tindrà la seua seu a la Comunitat Valenciana.
  
D'acord amb l'anterior, també podran participar d'estes ajudes les entitats públiques o privades sense ànim de lucre, amb finalitat investigadora legal o estatutària, que en cooperació amb un Institut Tecnològic, desenvolupen conjuntament els projectes d'I+D+I o de transferència tecnològica.
  
TIPUS D'AJUDA
  
Subvenció a fons perdut de fins al 100% dels costos subvencionables del projecte.
  
Els projectes recolzats a través d'este programa es desenvoluparan al llarg d'un màxim de dos exercicis, encara que excepcionalment podran estendre's a un tercer. En tot cas, la renovació de les ajudes, si hi escau, i la determinació del seu import per a la segona, i si és el cas tercera anualitat, es resoldrà segons les disponibilitats pressupostàries i els resultats del seguiment del projecte, en el primer trimestre de 2006. Per a això, l'entitat beneficiària presentarà la sol·licitud formal de renovació del projecte per al següent exercici junt amb la memòria justificativa del treball realitzat.
  
COSTOS SUBVENCIONABLES
  
Podran considerar-se a efectes de justificació del gasto els costos subvencionables produïts des de l'1 de desembre de 2004.
  
01. SERVICIS EXTERNS
  
Gastos en servicis externs fins a un 10% del cost total del projecte. No tindrà consideració de servici extern l'activitat encreuada que es derive entre els participants del projecte i, per tant, no serà subvencionable.
  
03. RECURSOS HUMANS (PERSONAL PROPI)
  
Gastos de personal propi de caràcter tècnic i científic de l'Institut Tecnològic per al desenrotllament del projecte, fins al 60% del cost total del projecte.
  
Gastos de personal investigador contractat específicament per al projecte i complements del personal investigador propi de les entitats participants, fins al 60% del cost total del projecte.
  
07. ALTRES
  
Compra de treballs d'investigació, coneixements tècnics, estudis de viabilitat economicofinancera, d'impacte, d'explotació i de mercat, registre de la propietat industrial, viatges, allotjament i materials necessaris per al desenrotllament del projecte o la transferència dels seus resultats, així com altres gastos relacionats.
  
TERMINIS
  
La data límit de presentació de sol·licituds i documentació annexa és el 19 d'abril de 2005.
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes prorrogant-se al primer dia hàbil següent.
  
ALTRES
  
Els sol·licitants hauran de presentar una sol·licitad normalitzada complimentada utilitzant el model que es pot descarregar des de la pàgina web de l'IMPIVA, www.impiva.es. En este programa no està habilitada l'opció de presentar la sol·licitud davant el Registre Telemàtic de la Generalitat Valenciana.
  
Amb caràcter general, des de l'IMPIVA es podrà requerir del sol·licitant la reformulació de la seua sol·licitud per a ajustar els compromisos i condicions a la subvenció atorgable quan esta siga inferior a la que figura en la sol·licitud presentada.
  
La justificació correspondrà, en tot cas, al total dels costos subvencionables estimats per l'IMPIVA, i no només a la part subvencionada. Per a procedir al pagament de la subvenció serà necessari que el beneficiari haja fet efectiu el pagament dels costos subvencionables, i així ho acredite.
  
El desenrotllament de les actuacions previstes en este Programa es podrà formalitzar per mitjà d'un Conveni Singular de Col·laboració entre l'IMPIVA i l'Institut Tecnològic corresponent.
  
L'Institut Tecnològic, amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, és responsable de la seua difusió havent de fer coneixedor i partícip a l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenrotllament d'estes, inclosa la difusió dels resultats en suports físics o electrònics, havent d'utilitzar per a això la normativa d'imatge que determinen l'IMPIVA i els Fons Europeus. El no compliment de l'anterior podrà comportar una minoració de fins a un 5% de l'import concedit en el projecte.
  
CRITERIS DE VALORACIÓ
  
QUALITAT DEL PROJECTE
  
- Definició del projecte, nivell de tecnologia, grau d'innovació, potencial de transferència i aplicabilitat dels resultats esperats sobre les empreses.
  
- Definició de la cooperació, responsabilitat i funcions dels participants, grau de compromís de l'acord establit quant a continguts i duració prevista en el temps.
  
- Plurianualitat de les actuacions previstes en el projecte, adequació a les línies estratègiques d'I+D+I de l'Institut i la seua convergència cap a una línia estable de cooperació.
  
- Col·laboració tecnològica en el desenrotllament del projecte amb altres agents del sistema d'innovació, preferentment amb instal·lacions d'I+D a la Comunitat Valenciana.
  
- Qualitat dels grups d'investigació intervinents, els seus currículums i el seu historial conjunt.
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Definició del projecte, les seues fases, pla de treball i pressupost d'execució.
  
- Dimensió equilibrada dels recursos humans i de les inversions necessàries.
  
- Viabilitat del pla de transferència, explotació i comercialització dels resultats del projecte.
  
- Participació d'altres agents del sistema d'innovació en el cofinançament del projecte.
  
- Obtenció de fons competitius d'altres convocatòries públiques.
  
CARACTERÍSTIQUES DEL SOL·LICITANT
  
- Orientació de les línies estratègiques d'investigació i desenrotllament tecnològic de l'Institut cap a les necessitats de les empreses de la Comunitat Valenciana.
  
- Integració en el Sistema Valencià d'Innovació i col·laboració amb altres agents.
  
- Contribució al posicionament de l'Institut en l'espai nacional i europeu d'I+D en determinades àrees tecnològiques.
  
ASPECTES SOCIOECONÒMICS
  
- Oportunitat que per al teixit empresarial dels sectors d'activitat de l'Institut i per a la societat representa l'aplicació i transferència dels resultats esperats del projecte.
  
- Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.
  
PROGRAMA DE FORMACIÓ PER A LA INDÚSTRIA
  
OBJECTE
  
Amb caràcter general, estes ajudes pretenen facilitar a les empreses valencianes les millors opcions per a afrontar els canvis tecnològics i els reptes de la innovació per mitjà de la transferència de coneixements al personal d'estes.
  
ACTUACIONS RECOLZABLES
  
Actuació 1. Formació contínua, dirigida a treballadors en actiu:
  
- Cursos de reciclatge professional (CRP)
  
Activitats formatives amb caràcter presencial l'objecte de les quals siga la qualificació i actualització professional del personal de les empreses industrials valencianes. Els cursos tindran una duració entre 20 i 120 hores.
  
- Cursos tutoritzats a distància (CTD)
  
Programes formatius per a la qualificació i actualització del personal de les empreses industrials valencianes basats en metodologies de formació a distància per via telefònica o telemàtica, períodes d'autoformació assistida amb materials didàctics específics, tutories individualitzades, o qualsevol altre tipus de metodologia innovadora que contribuïsca a la facilitació de l'accés a la formació. Els cursos tindran una duració entre 20 i 120 hores. La duració del curs podrà ser variable en funció de l'alumne, però s'estimarà una duració mitjana com a base per al càlcul pressupostari.
  
Esta actuació està cofinançada pel Fons Social Europeu (FSE), Eix 43: Reforç de l'estabilitat en l'ocupació i adaptabilitat, Mesura 2: Assegurar l'actualització del nivell de competències dels treballadors, en el marc del Programa Operatiu Integrat de la Comunitat Valenciana 2000-2006.
  
Actuació 2. Formació ocupacional, dirigida a desocupats:
  
- Diplomes d'especialització professional (DEP)
  
Programes d'especialització sectorial per a la inserció en la indústria valenciana de jóvens desocupats de fins a 30 anys. Els cursos tindran una duració mínima de 300 hores presencials, excepte aquells presentats com a part d'un programa formatiu únic i multisectorial la duració total dels quals supere les 300 hores, i hauran d'incloure a més un període de pràctiques en empreses del sector.
  
Esta actuació està cofinançada pel Fons Social Europeu (FSE), Eix 42: Inserció i reinserció ocupacional dels desocupats, Mesura 8: Oferir vies d'inserció professional als jóvens, en el marc del Programa Operatiu Integrat de la Comunitat Valenciana 2000-2006.
  
BENEFICIARIS
  
Podran acollir-se a estes ajudes de formació contínua (CRP, CTD) i formació ocupacional (DEP) exclusivament els projectes presentats per Instituts Tecnològics de la Xarxa IMPIVA.
  
TIPUS D'AJUDA
  
Actuació 1
  
En les activitats de formació contínua dirigides a treballadors en actiu (CRP i CTD), les ajudes seran subvencions a fons perdut de fins al 80% dels costos subvencionables màxims estimats per l'IMPIVA. Les empreses els treballadors de les quals assistisquen als cursos aportaran, en concepte de matrícula, la diferència entre l'import de la subvenció i el cost estimat del projecte per l'IMPIVA.
  
Actuació 2
  
En les activitats de formació ocupacional (DEP) les ajudes seran subvencions a fons perdut de fins al 100% dels costos subvencionables màxims estimats per l'IMPIVA.
  
CRITERIS DE VALORACIÓ DE LES SOL·LICITUDS
  
QUALITAT DEL PROJECTE
  
- Ajust dels objectius i continguts de l'activitat formativa i dels resultats previstos a les necessitats de les empreses.
  
- Repercussió de l'activitat sobre el sector industrial i l'àmbit de treball de l'Institut Tecnològic.
  
- Grau d'execució de les activitats amb recursos propis (instal·lacions, equipament, professorat...).
  
- Experiència i qualificació dels docents.
  
- Ús de recursos complementaris de suport a l'alumne (mòduls no presencials en formació ocupacional, espais web per a la distribució de materials o la realització d'activitats pràctiques, etc.).
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Dimensió equilibrada dels diferents tipus de costos de l'activitat.
  
CARACTERÍSTIQUES DEL SOL·LICITANT
  
- Experiència en la formació industrial.
  
- Capacitat per a dur a terme les activitats formatives propostes pel que fa a disponibilitat i qualitat d'instal·lacions, personal i recursos propis suficients per a la docència i la gestió de la formació.
  
ASPECTES SOCIOECONÒMICS
  
- Oportunitat que per al teixit empresarial dels sectors d'activitat de l'Institut representa l'activitat formativa.
  
- Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.
  
COSTOS SUBVENCIONABLES
  
L'import màxim de les ajudes es fixarà en funció del nombre d'hores i del tipus d'activitat formativa, així com del nombre d'alumnes en el cas dels cursos tutoritzats a distància (CTD), tenint com a límits:
  
- CRP: màxim de 158,00 euros per hora de formació.
  
- CTD: 10,00 euros per hora de formació mitjana estimada i alumne, fins a un màxim de 160 euros per hora de formació.
  
- DEP: màxim de 95,00 euros per hora de formació.
  
Excepcionalment, en formació contínua (CRP, CTD), i amb l'autorització prèvia de l'IMPIVA, es podrà sobrepassar estos màxims en activitats amb continguts d'elevat nivell tecnològic i marcat caràcter sectorial.
  
La distribució de costos serà la següent:
  
\* Gastos de professorat, entre el 40 i el 70% dels costos que inclouen:
  
- Personal formador propi,
  
- Formadors externs,
  
- Coordinador/dinamitzador (només en CTD),
  
\* Costos directes, fins al 60% dels costos que inclouen:
  
- Material didàctic necessari per al desenrotllament del curs,
  
- Promoció, comunicació,
  
- Lloguer d'equips i aules,
  
- Altres costos directes:
  
- assegurances, visites a empreses, gastos per trasllats i allotjament del professorat amb motiu de l'acció formativa,
  
- selecció i avaluació dels alumnes (amb un límit del 10% del total de costos subvencionables), i
  
- gastos de direcció i coordinació del curs (només personal propi - amb un límit del 10% del total de costos subvencionables-)
  
\* Costos indirectes o d'estructura, fins al 20% dels costos, amb un període d'elegibilitat des de dos mesos abans de l'inici, fins a dos mesos després de la finalització del curs, que inclouen:
  
- Personal propi d'administració, gestió i servicis auxiliars (amb un límit del 10% del total de costos subvencionables)
  
- Subministraments i altres costos d'estructura de l'institut o entitat.
  
Només s'admetran costos indirectes quan l'activitat formativa es realitze en instal·lacions pròpies de l'entitat beneficiària.
  
TERMINIS
  
La data límit de presentació de sol·licituds i documentació annexa és el 19 d'abril de 2005.
  
Les accions formatives no podran iniciar-se amb anterioritat a la resolució de concessió de l'ajuda, i hauran d'haver conclòs el
  
- 15 de novembre de 2005, les activitats de formació contínua, i
  
- 20 de desembre, les activitats de formació ocupacional.
  
En tot cas, quan el dia concret de finalització del termini fóra dissabte o inhàbil en el municipi en què residira l'interessat o en qualsevol de les seus de l'IMPIVA, es considerarà inhàbil a tots els efectes prorrogant-se al primer dia hàbil següent.
  
Excepcionalment, i amb l'autorització prèvia de l'IMPIVA, podran modificar-se tals terminis, així com el de justificació dels projectes, dins dels límits i condicions que es determinen per a la finalització del vigent Programa Operatiu.
  
LIQUIDACIÓ DE LES AJUDES
  
 liquidació de les ajudes s'efectuarà amb justificació prèvia de la realització del projecte objecte de subvenció, així com l'acreditació, si és el cas, del compliment de les obligacions i condicions que s'hagueren establit en la resolució de concessió.
  
La justificació de les ajudes per a accions de formació es presentarà en el termini de dos mesos després de la finalització de l'activitat formativa, excepte per a aquelles que finalitzen després del 15 d'octubre de 2005, la data límit de les quals serà,
  
- el 15 de desembre de 2005, per a formació contínua, i
  
- el 30 de desembre per a formació ocupacional.
  
La justificació dels gastos es presentarà a través de l'aplicació informàtica SIDEC que serà entregada per l'IMPIVA als beneficiaris una vegada concedida l'ajuda.
  
La justificació correspondrà, en tot cas, al total dels costos subvencionables estimats per l'IMPIVA, i no sols a la part subvencionada. Per a procedir al pagament de la subvenció serà necessari que el beneficiari haja fet efectiu, i així ho acredite, el pagament dels costos subvencionables relatius a gastos de professorat en les accions de formació.
  
CARACTERÍSTIQUES DE LES ACTIVITATS I DELS ASSISTENTS A ESTES
  
- Tots els cursos hauran d'incloure un Mòdul de Sensibilització Ambiental adaptat a l'especialitat formativa.
  
- Amb caràcter general, cap alumne podrà fruir simultàniament de dos ajudes del Fons Social Europeu (FSE). Tots els alumnes seran residents a la Comunitat Valenciana.
  
- Queden exclosos els funcionaris i treballadors de les administracions públiques així com els treballadors de l'entitat que organitze el curs o que facture part dels costos subvencionables.
  
- Tindran prioritat els col·lectius amb especial dificultat per a la permanència en l'ocupació (majors de 45 anys en sectors on s'introduïsquen noves tecnologies, empleats de sectors o zones en processos de reconversió...), per a l'accés a la formació (propietaris i treballadors de microempreses, treballadors de zones allunyades de l'oferta formativa...), i els pertanyents a col·lectius de treballadors desfavorits (minusvàlids, immigrants, treballadors d'edat avançada, dones que es reintegren al mercat laboral...).
  
Actuació 1. Formació Contínua
  
- Els alumnes seran empresaris o treballadors en actiu pel seu compte o treballadors a mans d'empreses industrials, i hauran d'acreditar tal condició en la seua sol·licitud d'inscripció al curs.
  
- Les empreses a què pertanyen els alumnes hauran de tindre seu o establiment de producció a la Comunitat Valenciana.
  
- El nombre d'alumnes d'una mateixa empresa en un curs queda limitat al 30% del total d'admesos en l'activitat.
  
- Les empreses els treballadors de les quals assistisquen a estos cursos abonaran la matrícula corresponent que serà considerada com l'aportació empresarial al cost del curs. El total d'estes aportacions per curs no haurà de superar la diferència entre l'import de la subvenció i el cost estimat del projecte per l'IMPIVA. En cas contrari, l'import cobrat en excés per matrícula haurà de justificar-se amb un increment, en la mateixa proporció, del gasto a justificar.
  
- Podran ser considerats com a empreses els alumnes autònoms o que representen a empreses de caràcter unipersonal.
  
- En el cas que no es completaren les places disponibles, l'entitat beneficiària podrà sol·licitar a l'IMPIVA autorització per a incorporar alumnes que assistisquen pel seu compte, sempre que es troben en situació laboral d'actius en la indústria. Estos alumnes hauran d'abonar una fiança mínima de 65,00 euros i màxima igual a l'import de la matrícula, que els serà tornada al finalitzar l'activitat excepte en cas d'abandó.
  
- L'entitat organitzadora haurà de comunicar a l'IMPIVA la quantia de la matrícula o fiança que establisca amb anterioritat a la inscripció dels alumnes. De la mateixa manera, haurà de declarar els ingressos que tinga per estos mitjans, així com les devolucions de fiances que efectue.
  
\* Cursos de Reciclatge Professional (CRP)
  
- Només seran recolzables activitats amb un mínim de 10 alumnes i un màxim de 20.
  
- La formació tindrà caràcter eminentment presencial.
  
- L'assistència dels alumnes serà obligatòria. Les faltes d'assistència que excedisquen al 20% de la duració d'un curs s'entenen com a abandó, i implicaran l'expulsió del curs per a l'alumne i la minoració o, si és el cas, revocació de les ajudes a l'institut.
  
\* Cursos Tutoritzats a Distància (CTD)
  
- Només seran recolzables activitats amb un mínim de 10 alumnes i un màxim de 50.
  
- L'activitat haurà de desenvolupar-se amb base en centres de recursos de formació o entitats de formació industrial amb capacitat i mitjans per a recolzar accions de formació a distància, i suport als alumnes per mitjà de tutories, pràctiques i activitats utilitzant les noves tecnologies de la informació.
  
- El suport a alumnes presentarà un horari ampli i flexible.
  
- L'inici de l'activitat per part dels alumnes podrà realitzar-se en qualsevol moment durant un mes des de la data d'obertura del curs. El final de l'activitat es produirà en la data determinada per la sol·licitud.
  
- És obligatòria l'avaluació presencial final dels coneixements adquirits per l'alumne al final del curs, així com la realització d'avaluacions intermèdies (un mínim d'una, i almenys un exercici d'avaluació per cada 30 hores de curs).
  
- La no realització de l'avaluació final presencial o de més d'un exercici d'avaluació intermèdia serà considerada com a abandó de l'alumne i podrà significar la minoració de l'ajuda a l'institut. També es considerarà com a abandó la no realització de les tutories o pràctiques presencials obligatòries.
  
Actuació 2. Formació ocupacional: Diplomes d'Especialització Professional (DEP)
  
- Els alumnes hauran d'acreditar ser jóvens desocupats que no hagen complit els 30 anys d'edat el dia de començament de l'activitat formativa.
  
- Només seran recolzables activitats amb un mínim de 10 alumnes i un màxim de 20.
  
- El programa disposarà d'un període de pràctiques en empreses del sector no inferior al 15% de la seua duració. De manera general, queden excloses les pràctiques en el mateix centre formatiu.
  
- El període de formació tindrà caràcter presencial almenys en 300 hores, podent estes completar-se amb altres elements formatius no presencials.
  
- Els beneficiaris disposaran d'una assegurança d'accident i responsabilitat civil per a la cobertura dels alumnes durant el curs.
  
- L'assistència dels alumnes serà obligatòria; les faltes d'assistència que excedisquen al 20% de la duració d'un curs s'entenen com a abandó, i implicaran l'expulsió del curs per a l'alumne i la minoració o, si és el cas, revocació de les ajudes a l'institut.
  
- Les activitats formatives tindran sempre caràcter gratuït. Els beneficiaris podran sol·licitar als alumnes el pagament d'una fiança, en cap cas superior als 600,00 euros, que li serà tornada al finalitzar l'activitat excepte en cas d'abandó. En tot cas, l'import no tornat haurà de justificar-se amb un increment, en la mateixa proporció, del gasto a justificar.
  
GESTIÓ DE LES ACTIVITATS
  
Les entitats beneficiàries que organitzen cursos recolzats per l'IMPIVA seran responsables:
  
\* De realitzar una adequada i suficient promoció de les seues activitats, atenint-se a la normativa d'imatge que determinen l'IMPIVA i el Fons Social Europeu (FSE) i de la utilització d'esta imatge en tota la documentació relacionada amb les accions formatives.
  
\* De l'execució i desenrotllament de les activitats formatives, de les compres que puga realitzar i de les relacions amb el professorat, l'alumnat i amb l'IMPIVA. Esta responsabilitat no podrà ser delegada en persona o cap entitat aliena a la beneficiària directa de les ajudes.
  
- Queda prohibida l'existència de més d'un nivell de contractació injustificada. En el cas que existira, l'entitat emetrà un informe justificatiu indicant les raons que fan impossible realitzar l'activitat formativa sense tal contractació. S'exclou de l'obligació de realitzar este informe la contractació de professors unipersonals per part de l'empresa que facture la docència.
  
- No podrà realitzar-se cap contractació amb empreses o entitats vinculades al beneficiari de l'ajuda. Es responsabilitzaran igualment de l'estricte compliment de la legislació vigent en matèria laboral, fiscal, mercantil i d'incompatibilitats al servici de l'administració Pública.
  
- Als efectes de la Llei General de Subvencions 38/2003, de 17 de novembre, un beneficiari podrà subcontractar fins a un percentatge que no excedisca del 70% de l'import de l'activitat subvencionada.
  
\* De la informació als que sol·liciten accedir com a alumnes, de l'establiment de sistemes i criteris equitatius de selecció dels alumnes, dels sistemes de control i avaluació de l'assistència i aprofitament dels alumnes durant els cursos i a la seua finalització, i del seguiment de l'alumnat amb posterioritat a la finalització de l'activitat formativa.
  
\* Del cobrament i administració de les matrícules i fiances que s'establisquen, així com de l'emissió dels rebuts corresponents.
  
\* De la utilització correcta i aplicació dels formularis, procediments, models i terminis de gestió de l'activitat que l'IMPIVA disposarà i sol·licitarà per a:
  
- La inscripció, selecció, control i certificació d'assistència i avaluació dels alumnes.
  
- La comunicació d'inici, calendaris, horaris i documents de programació o execució de les activitats.
  
- Altres informacions referides a les activitats que es pogueren derivar dels requeriments del Programa Operatiu Integrat de la Comunitat Valenciana del Fons Social Europeu (FSE).
  
\* De la sol·licitud prèvia per escrit de l'autorització de l'IMPIVA per a qualsevol reformulació del projecte objecte d'ajuda referida al títol i contingut del curs, duració, localitat de realització, nombre de places i pressupost, així com de la notificació de qualsevol altre tipus de canvi en este.
  
PROGRAMA D'AJUDES PER A L'ELABORACIÓ DE
  
MATERIALS FORMATIUS PER A LA INDÚSTRIA
  
OBJECTE
  
Amb caràcter general, estes ajudes pretenen facilitar a les empreses valencianes les millors opcions per a afrontar els canvis tecnològics i els reptes de la innovació per mitjà de la creació de ferramentes innovadores per a la transferència de coneixements a distància al personal d'estes.
  
ACTUACIONS RECOLZABLES
  
Creació i adaptació de productes formatius multimèdia, que contribuïsquen a la millora de la formació a distància en àmbits d'especial interés sectorial i territorials per a la Comunitat Valenciana. Per al desenrotllament dels materials es podrà considerar el seu prova per mitjà d'una experiència pilot.
  
Esta actuació està cofinançada pel Fons Social Europeu (FSE), Eix 43: Reforç de l'estabilitat en l'ocupació i adaptabilitat, Mesura 2: Assegurar l'actualització del nivell de competències dels treballadors, en el marc del Programa Operatiu Integrat de la Comunitat Valenciana 2000-2006.
  
BENEFICIARIS
  
Podran acollir-se a estes ajudes exclusivament els projectes presentats pels Instituts Tecnològics de la Xarxa IMPIVA.
  
TIPUS D'AJUDA
  
Subvenció a fons perdut de fins al 50% dels costos subvencionables del projecte.
  
Este percentatge podrà ser major en materials per a formació en tecnologies innovadores, que tinguen caràcter multisectorial, o bé, que es duguen a terme en col·laboració amb diversos Instituts Tecnològics de la Xarxa IMPIVA.
  
CRITERIS DE VALORACIÓ DE LES SOL·LICITUDS
  
QUALITAT DEL PROJECTE
  
- Ajust dels objectius del projecte i resultats previstos a les necessitats de les empreses. Repercussió del projecte sobre la formació per a la indústria valenciana.
  
- Introducció de nous conceptes i usos de les tecnologies multimèdia particularment adaptades a la temàtica del material i al col·lectiu beneficiari.
  
- Economia generada per la utilització del material enfront de la transmissió tradicional de coneixements per mitjà d'impartició presencial o pràctiques de cost superior.
  
- Adequació del projecte als fins i objectius de l'estratègia general de l'Institut.
  
- Pla de comunicació i difusió dels resultats a la societat.
  
VIABILITAT TÈCNICA I ECONOMICOFINANCERA
  
- Coherència del pressupost del projecte amb els objectius a aconseguir.
  
- Definició del projecte, les seues fases, pla de treball i pressupost d'execució.
  
- Dimensió equilibrada dels recursos humans i de les inversions necessàries.
  
CARACTERÍSTIQUES DEL SOL·LICITANT
  
- Experiència en l'elaboració i adaptació de materials multimèdia relacionats amb formació industrial.
  
- Capacitat per a dur a terme el projecte pel que fa a disponibilitat i qualitat d'instal·lacions, personal i recursos propis.
  
- Col·laboració amb altres agents per a l'oferta de servicis a partir del material aconseguit.
  
ASPECTES SOCIOECONÒMICS
  
- Oportunitat que per al teixit empresarial dels sectors d'activitat de l'Institut representa l'aplicació i difusió dels resultats esperats del projecte.
  
- Adequació dels objectius del projecte a les línies d'actuació de la Conselleria d'Empresa, Universitat i Ciència i de l'IMPIVA.
  
COSTOS SUBVENCIONABLES
  
01. SERVICIS EXTERNS
  
- Arrendament d'equips utilitzats en el desenrotllament de les accions, així com de locals.
  
- Gastos de béns consumibles utilitzats en la realització del projecte.
  
- Personal extern directament vinculat al desenrotllament del projecte.
  
- Altres servicis externs.
  
02. GASTOS CORRENTS
  
- Subministraments i altres costos d'estructura del beneficiari.
  
- Personal propi d'administració, gestió i servicis auxiliars (amb un límit del 15% del total de costos subvencionables).
  
03. RECURSOS HUMANS (PERSONAL PROPI)
  
- Retribució de personal intern directament vinculat al desenrotllament del projecte.
  
TERMINIS
  
La data límit de presentació de sol·licituds i documentació annexa és el 19 d'abril de 2005.
  
Només excepcionalment i amb l'autorització prèvia de l'IMPIVA, podrà modificar-se tals terminis, així com el de justificació dels projectes, dins dels límits i condicions que es determinen per a la finalització del vigent Programa Operatiu.
  
LIQUIDACIÓ DE LES AJUDES
  
La liquidació de les ajudes s'efectuarà amb justificació prèvia de la realització del projecte objecte de subvenció, així com l'acreditació, si és el cas, del compliment de les obligacions i condicions que s'hagueren establit en la resolució de concessió, abans del 30 de desembre de 2005.
  
La justificació correspondrà, en tot cas, al total dels costos subvencionables estimats per l'IMPIVA, i no sols a la part subvencionada. Per a procedir al pagament de la subvenció serà necessari que el beneficiari haja fet efectiu el pagament dels costos subvencionables, i ho acredite per a tots estos excepte per als gastos corrents.
  
GESTIÓ DE LES ACTIVITATS
  
Els beneficiaris que elaboren o adapten materials formatius finançats per l'IMPIVA seran responsables:
  
- De realitzar una adequada i suficient promoció dels resultats obtinguts, atenint-se a la normativa d'imatge que determinen l'IMPIVA i el Fons Social Europeu (FSE) i de la utilització d'esta imatge en tota la documentació relacionada amb les accions formatives.
  
- De l'execució i desenrotllament del projecte, de les compres que puga realitzar i de les relacions amb l'IMPIVA. Esta responsabilitat no podrà ser delegada en persona o cap entitat aliena a la beneficiària directa de l'ajuda.
  
- Als efectes de la Llei 38/2003, de 17 de novembre, General de Subvencions, un beneficiari podrà subcontractar fins a un percentatge que no excedisca del 80% de l'import de l'activitat subvencionada.
  
- Queda prohibida l'existència de més d'un nivell de contractació injustificada. En el cas que existira, l'entitat emetrà un informe justificatiu indicant les raons que fan impossible realitzar l'activitat formativa sense tal contractació.
  
- Les factures que els contractistes emeten hauran de contindre un desglossament de costos suficient per a determinar els conceptes establits com a costos subvencionables.
  
- No s'entendrà com a contractació la cessió parcial del projecte a entitats que estiguen vinculades a este.